ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Φεβρουαρίου 1991 περί εγκρίσεως των παρεκκλίσεων που προβλέπονται από τη Γερμανία έναντι ορισμένων διατάξεων της οδηγίας 77/93/ΕΟΚ του Συμβουλίου, όσον αφορά τις πατάτες για ανθρώπινη κατανάλωση καταγωγής Πολωνίας ( Το κείμενο στη γερμανική γλώσσα είναι το μόνο αυθεντικό ) ( 91/137/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα ( 1 ), όπως τροποποιήθηκε τελευταία με την οδηγία 91/27/ΕΟΚ της Επιτροπής ( 2 ), και ιδίως το άρθρο 14 παράγραφος 2 και το παράρτημα IV μέρος Α σημείο 24,

Εκτιμώντας :

ότι, σύμφωνα με την οδηγία 77/93/ΕΟΚ, οι κόνδυλοι πατάτας καταγωγής τρίτων χωρών, όπου έχει εμφανιστεί ο ιός potato spindle tuber viroid, δεν μπορούν καταρχήν να εισαχθούν στην Κοινότητα εκτός αν έχει ανασταλεί η βλαστητική τους ικανότητα, λόγω του κινδύνου εισαγωγής potato spindle tuber viroid, και εκτός αν, εφόσον κατάγονται από χώρα όπου είναι γνωστό ότι έχει εμφανιστεί το Corynebacterium sepedonicum, aεχουν εφαρμοστεί στη χώρα καταγωγής διατάξεις που αναγνωρίζονται ως ισοδύναμες με τις κοινοτικές διατάξεις για την καταπολέμηση του επιβλαβούς αυτού οργανισμού -

ότι, ωστόσο, το άρθρο 14 παράγραφος 1 στοιχείο γ ) σημείο iii ) της εν λόγω οδηγίας επιτρέπει στα κράτη μέλη να προβλέπουν παρεκκλίσεις όσον αφορά τον κανόνα σχετικά με την αναστολή της βλαστητικής ικανότητας, εφόσον δεν υφίσταται κίνδυνος εξάπλωσης επιβλαβών οργανισμών - ότι οι παρεκκλίσεις αυτές υπόκεινται σε έγκριση, υπό ορισμένες προϋποθέσεις, σύμφωνα με την παράγραφο 2 του εν λόγω άρθρου και πρέπει επίσης να ανταποκρίνονται στους όρους που καθορίζονται στο παράρτημα IV μέρος Α σημείο 24 της ίδιας οδηγίας -

ότι η Γερμανία δήλωσε ότι προτίθεται να προβλέψει, κατ' εξαίρεση, παρεκκλίσεις για περιορισμένη χρονική περίοδο και για περιορισμένη ποσότητα όσον αφορά τις πατάτες για ανθρώπινη κατανάλωση -

ότι είναι γνωστό ότι η Πολωνία δεν είναι απαλλαγμένη από την παρουσία potato spindle tuber viroid aη του Corynebacterium sepedonicum -

ότι η Πολωνία έχει καταρτίσει πρόγραμμα εξάλειψης των επιβλαβών αυτών οργανισμών σε περιφερειακό επίπεδο - ότι υπάρχουν αρκετοί λόγοι να πιστεύεται ότι, προς το παρόν, έχει περιοριστεί ο κίνδυνος εξάπλωσης των επιβλαβών αυτών οργανισμών δεδομένου ότι πληρούνται ορισμένοι τεχνικοί όροι -

ότι ως εκ τούτου, οι παρεκκλίσεις που προβλέπονται από τη Γερμανία, πρέπει τώρα να εγκριθούν μόνο για την απολύτως αναγκαία περίοδο, εφόσον περιλαμβάνουν τους προαναφερθέντες όρους -

ότι πρέπει να θεσπιστούν διατάξεις για την ανάκληση της παρούσας έγκρισης σε περίπτωση που διαπιστωθεί ότι δεν είχαν πληρωθεί ικανοποιητικά οι συγκεκριμένοι όροι -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

1 . Υπό τους όρους της παραγράφου 2, εγκρίνεται, σύμφωνα με το άρθρο 14 παράγραφος 1 στοιχείο γ ) σημείο iii ) της οδηγίας 77/93/ΕΟΚ, σε συνδυασμό με την τρίτη περίπτωση του μέρους Α σημείο 24 του παραρτήματος IV της εν λόγω οδηγίας, η χορήγηση των προβλεπομένων από τη Γερμανία παρεκκλίσεων έναντι του άρθρου 5 παράγραφος 1 και του άρθρου 12 παράγραφος 1 στοιχείο α ) τρίτη περίπτωση της ίδιας οδηγίας, όσον αφορά τις απαιτήσεις που αναφέρονται στο μέρος Α σημείο 25 του παραρτήματος IV αυτής, σε σχέση με τις πατάτες για ανθρώπινη κατανάλωση των ποικιλιών Lyra και Quarta καταγωγής Πολωνίας .

2 . Για τους σκοπούς της παραγράφου 1 εφαρμόζονται οι ακόλουθοι όροι :

α ) οι πατάτες πρέπει να είναι πατάτες για ανθρώπινη κατανάλωση -

β ) η εισαγόμενη ποσότητα δεν πρέπει να υπερβαίνει τους 1 500 τόνους -

γ ) οι πατάτες πρέπει να έχουν καλλιεργηθεί στους αγρούς που βρίσκονται στην περιφέρεια του Gdansk -

δ ) ανήκουν σε συγκομιδή που προέρχεται από σπόρους πατάτας των ποικιλιών Lyra και Quarta, που έχουν εισαχθεί στην Πολωνία κατά το 1989/90 από τη Γερμανία -

ε ) προέρχονται άμεσα από τους σπόρους πατάτας που αναφέρονται στο στοιχείο δ ) και έχουν επίσημα πιστοποιηθεί κατά το 1990 ως "βασικοί σπόροι προς σπορά" ή "πιστοποιημένοι σπόροι προς σπορά "-

ζ ) δεν έχουν παραμείνει σε αποθήκες όπου αποθηκεύονται πατάτες άλλων ποικιλιών από αυτές που καθορίζονται στο στοιχείο δ )-

η ) έχουν συσκευαστεί :

- είτε σε καινούριους σάκκους,

- ή σε εμπορευματοκιβώτια τα οποία έχουν κατάλληλα απολυμανθεί,

ενώ εφαρμόζεται επίσημη ετικέτα, στην οποία αναγράφονται οι πληροφορίες που καθορίζονται στο παράρτημα Ι, σε κάθε σάκκο ή εμπορευματοκιβώτιο -

θ ) το επίσημο πιστοποιητικό φυτοϋγειονομικού ελέγχου που απαιτείται σύμφωνα με το άρθρο 12 παράγραφος 1 στοιχείο β ) της οδηγίας 77/93 /ΕΟΚ πρέπει να αναφέρει :

- στο τμήμα "απολύμανση ή/και απολυμαντική αγωγή", όλες τις πληροφορίες σχετικά με τις πιθανές αγωγές που αναφέρονται στο στοιχείο η ) δεύτερη περίπτωση,

- στο τμήμα "συμπληρωματική δήλωση", την ονομασία της ποικιλίας -

ι ) το απαιτούμενο πιστοποιητικό φυτοϋγειονομικού ελέγχου πρέπει να συντάσσεται ξεχωριστά για κάθε φορτίο -

ια ) στη Γερμανία πρέπει να λαμβάνονται επισήμως τουλάχιστον έξι δείγματα αποτελούμενα από 200 κονδύλους έκαστο, από καθένα από τα φορτία που εισάγονται σύμφωνα με την παρούσα απόφαση, για επίσημη εξέταση όσον αφορά το Corynebacterium sepedonicum, σύμφωνα με την κοινοτική μέθοδο που έχει καθοριστεί για την ανίχνευση και τη διάγνωση του Corynebacterium sepedonicum και, όσον αφορά τον ιό potato spindie tuber viroid, σύμφωνα με τη μέθοδο "reverse-page" ή με ισοδύμανη μέθοδο ή με τη διαδικασία υβριδισμού c-DNA -

ιβ ) οι πατάτες που εισάγονται δυνάμει της παρούσας απόφασης πρέπει να χρησιμοποιούνται αποκλειστικά στη μείζονα περιοχή Βερολίνου, και μόνο σαν εδώδιμες πατάτες για ανθρώπινη κατανάλωση . Άρθρο 2

Η Γερμανία παρέχει στην Επιτροπή και στα άλλα κράτη μέλη πριν από την 1η Απριλίου 1991, πληροφορίες σχετικά με τις εισαγόμενες δυνάμει της παρούσας απόφασης ποσότητες καθώς και λεπτομερή έκθεση σχετικά με την επίσημη εξέταση που αναφέρεται στο άρθρο 1 παράγραφος 2 στοιχείο ια ). Αντίγραφα κάθε πιστοποιητικού φυτοϋγειονομικού ελέγχου πρέπει να διαβιβάζονται στην Επιτροπή . Άρθρο 3

Η έγκριση που χορηγείται στο άρθρο 1 ισχύει από τις 15 Δεκεμβρίου 1990 έως τις 28 Φεβρουαρίου 1991 . Μπορεί να ανακληθεί πριν από τις 28 Φεβρουαρίου 1991, σε περίπτωση που διαπιστωθεί ότι δεν επαρκούν οι όροι που καθορίζονται στο άρθρο 1 παράγραφος 2 για την πρόληψη της εισαγωγής των εν λόγω επιβλαβών οργανισμών ή ότι δεν έχουν τηρηθεί . Άρθρο 4

Η παρούσα απόφαση απευθύνεται στην Ομοσπονδιακή Δημοκρατία της Γερμανίας . Βρυξέλλες, 18 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 26 της 31 . 1 . 1977, σ . 20 . ( 2 ) ΕΕ αριθ . L 16 της 22 . 1 . 1991, σ . 29 .

ΠΑΡΑΡΤΗΜΑ

Πληροφορίες που αναγράφονται στην ετικέτα

[που αναφέρεται στο άρθρο 1 παράγραφος 2 στοιχείο η )]

1 . Αρχή που εκδίδει την ετικέτα .

2 . Ονομασία του οργανισμού εξαγωγών .

3 . Ένδειξη "Πολωνικές πατάτες για ανθρώπινη κατανάλωση ".

4 . Ποικιλία .

5 . Ονομασία της περιοχής παραγωγής .

6 . Μέγεθος .

7 . Δηλωθέν καθαρό βάρος .

8 . Ένδειξη "σύμφωνα με τις απαιτήσεις ΕΟΚ που καθορίζονται στην απόφαση 90/137/ΕΟΚ ".

9 . Σήμα ή σφραγίδα που εναποθέτει ο πολωνικός φυτοϋγειονομικός οργανισμός .